Diari Oficial de la Generalitat Valenciana


Sumari del DOGV 7297, del 17-06-2014 (2014/5122)

Notificació de la sentència dictada en el procediment de mesures en relació amb els fills número 1113/2013.
-----------------------------------------------------------------------------------------------------------

### Dades del document

Número de DOGV
:   7297

Data del DOGV
:   17-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5122


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures en relació amb els fills número 1113/2013. [2014/5122]  
Assumpte civil 001113/2013  
Pedro Moya Donate, secretari del Jutjat de Primera Instància número 7 de Castelló de la Plana, fa saber que en el juí a què es fa referència s'ha dictat la resolució que té l'encapçalament i la dispositiva que, literalment, són com seguix:  
  
«Sentència número 000466/2014  
Castelló de la Plana, 2 de juny de 2014  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions sobre mesures de fills extramatrimonials número 1113/2013, promogudes per Claudia Lorena Pérez Hurtado, representada per la procuradora senyora Olucha Varella i defés pel lletrat senyor Pérez Arnau, contra Carlos August Soto López, en rebel·lia, i en les qualse ha sigut part el ministeri fiscal.  
Dispositiva  
Que amb l'estimació de la demanda formulada per la procuradora senyora Olucha Varella, en nom i representació de Claudia Lorena Pérez Hurtado, contra Carlos August Soto López, decrete l'adopció de les mesures següents:  
1. S'atribuïx a la mare la guarda i custòdia i l'exercici exclusiu de la pàtria potestat respecte del fill menor comú, [...].  
2. No s'establix cap règim de visites entre el pare i el fill menor.  
  
3. El pare abonarà, en concepte de pensió d'aliments per al seu fill, la suma de 100 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
4. Els gastos extraordinaris necessaris que genere el fill seran sufragats per ambdós progenitors al 50 per cent.  
Tot això sense realitzar expressa imposició de costes a cap litigant.  
  
Notifiqueu esta resolució a les parts, i feu-los saber que s'hi pot interposar un recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'ha de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que pronuncie, mane i firme.  
Publicació. Llegida i publicada va ser l'anterior sentència pel jutge que l'ha dictat, estant constituït en audiència pública, en el mateix dia del seu pronunciament, davant del secretari judicial. En done fe.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana d'ofici, tenint reconeguda la part demandant el benefici de justícia gratuïta, per a dur a efecte la diligència de notificació de la sentència a Carlos August Soto López.  
  
Castelló de la Plana, 3 de juny de 2014.- El secretari judicial: Pedro Moya Donate.